Når er det best å reise til Fransk Polynesia?
Det er ikke veldig stor forskjell på årstidene i Fransk Polynesia. Det er gjennomsnittlig rundt 27 grader hele året. Det er mest populært å reise hit i juni-august. Da er det tørke og det er behagelig vær på rundt 30 grader. Det er disse månedene det er aller minst nedbør i året. Men dette er også høysesongen for andre reisende, så dersom du vil ha billigere fly til Fransk Polynesia og bedre hotelltilbud, bør du reise litt utenom sommerferiemånedene. Reiser du litt før eller litt etter denne perioden vil du også ha behagelig vær, men bedre tilbud når det kommer til hotell og fly. I perioden november-april er det oftere regn, men det er som regel mye solskinn i mellom regnskurene. I denne perioden er det høyere luftfuktighet, og det er lurt å velge et hotell med air-condition dersom du kan velge det. Det er sjelden tropiske stormer i Fransk Polynesia, unntatt de årene El Nino påvirker havstrømmene. Uansett når du reiser til Fransk Polynesia vil du ha behagelige temperaturer, oftest rundt 30 grader, og mye solskinn.